|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  Plana energetske učinkovitosti Grada Pule za 2021.godinu  **Nositelj izrade izvješća: Grad Pula - Pola, Upravni odjel za prostorno uređenje, komunalni sustav i imovinu**  **Pula, 1. prosinca 2020. godine** | |
| **Naziv akta za koji je provedeno savjetovanje s javnošću** | Nacrt plana energetske učinkovitosti Grada Pule za 2021. godinu |
| **Naziv tijela nadležnog za izradu nacrta / provedbu savjetovanja** | Upravni odjel za prostorno uređenje, komunalni sustav i imovinu |
| **Razlozi za donošenje akta i ciljevi koji se njime žele postići uz sažetak ključnih pitanja** | Godišnji plan je planski dokument koji se donosi na godišnjoj razini, a kojim se utvrđuje provedba politike za poboljšanje energetske učinkovitosti na području jedinice lokalne samouprave, odnosno „velikoga grada“, a u skladu s Nacionalnim akcijskim planom. Provedbom plana želi se smanjiti energetska potrošnja i emisija CO2 u sektorima kućanstva, usluga, prometa i industrije. |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/novosti/detail/21270/zapocinje-javno-savjetovanje-o-nacrtu-godisnjeg-plana-energetske-ucinkovitosti-grada-pule-za-2021-godinu/ |
| Internetsko savjetovanje s javnošću provedeno je u razdoblju od 30. listopada do 30. studenog 2020. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljena su tri prijedloga podnesenih od strane zainteresirane javnosti. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Odgovori na prijedlog Zelenog saveza zaprimljenog 30.11.2020.:  Prijedlog za Mjeru 1:  - predlažemo da bi se plan energetske učinkovitosti trebao proširiti na barem cijeli uži dio grada Pule. Vidimo da su fasade obnovljene samo sa vanjske strane, znači da zapravo nije provedena energetska već samo uljepšavanje.  ***U opisu mjere je navedeno da se od 2019. godine može podnijeti prijava i za zgrade izvan Kulturno zaštićene cjeline grada Pule (starogradske jezgre), ako zadovoljavaju kriterije. Odluku o načinu obnove (energetska obnova ili klasična), donose investitori tj. stanari, a Grad sufinancira i klasičnu i******energetsku* *obnovu.***  Prijedlog za Mjeru 2:  - predlažemo da se osigura ipak veći iznos od 100.000,00 kuna jer smatramo da isti iznos nije dovoljan za nabavku novih električnih uređaja građana, možda bi se taj iznos trebao podignuti na 200.000,00 kuna  ***Grad Pula, kada god je mogućnosti, ulaže značajna sredstva za aktivnosti energetske učinkovitosti i smanjivanje otiska stakleničkih plinova. Obzirom smo u vrlo specifičnom razdoblju gdje treba pažljivo razmisliti o raspodjeli proračunskog novca nismo trenutno u mogućnosti predvidjeti koliko će sredstava biti moguće uložiti u ovu mjeru.***  Prijedlog za Mjeru 4:  - predlažemo da se za ugradnju fotonaponskih sustava (FN) proširi na sve ostale krovove zgrada i ostale pogodne površine a ne samo one u vlasništvu Grada Pule, uključujući i privatne obiteljske kuće.  ***Isto je planirano u Mjeri 3.***  Odgovori na prijedloge građana zaprimljene:  - 05.11.2020.  Predlažem da omogućite i sufinanciranje malih solarnih elektrana na domaćinstvima i zgradama u stanovima. Definirajte pravila za kućanstva kao i stambene zgrade gdje bi se mogli uključiti i pojedinci. Dakle, uz dozvole koje su potrebne ne vidim razlog da stanar zgrade gdje se svi slažu ne dobije mogućnost postaviti panele na zgradi. Omogućite više opcija kao što je samostalna solarna elektrana ili spojena na hepovu mrežu. Ljudi žele i samostalno ugraditi panele neovisno o hepu, ali ne postoje mjere za to koje bi poticale vlastita ulaganja. Sufinanciranje od 5.000 kn za 2-3 KWH instaliranih panela bi bio dobar start.  ***Isto je planirano u Mjeri 3.***  -31.10.2020  U Planu navodite da ste se za SE Veli Vrh prijavili na sufinanciranje putem Fondova, što je dodatan plus u investiciji, ali sam povrat investicije je otprilike 8 godina bez sufinanciranja. Stoga, mislim da je od cijelog Plana potrebno dodatan novac investirati u preostalih 17 potencijalni mjesta za ugradnju sunčanih elektrana i to odmah, ne čekajući Fondove.  Dovoljno je da krov bude osunčan i bez dnevnih sijena, da se krov može mehanički opteretiti konstrukcijom solarnih panela, da je godišnja proizvodnje elektrane jednaka godišnjoj potrošnji kupca. Dakle, ukoliko grad na nekim lokacijama od navedenih sedamnaest ima manjih potrošača, preporučam da se prvo instaliraju na ta mjesta sunčane elektrane pošto je i sama investicija manja.  Manji potrošač -> manja elektrana -> manja vrijednost investicije -> povrat investicije cca. 8 godina -> potrebno odmah osigurati sredstva i uložiti u bolje i jeftinije sutra.  Također, potrebno je građane osvijestiti, obavijestiti i uputiti kako je investiranje u sunčane elektrane pametno investiranje, pogotovo što se konstantno raspisuju različiti natječaji za sufinanciranje, koje je potrebno dodatno prikazati građanima, npr. putem četiri glavne stranice u Glasu Istre, gdje bi netko iz MZOEU objasnio sve u detalje.  ***Dinamika provođenja mjere prilagođena je raspoloživim sredstvima po izvorima proračunskog novca koji se može utrošiti za predmetnu namjenu.***  ***U dijelu, koji se odnosi na osvještavanje i informiranje građana, razni oblici edukacije i informiranja prikazane su u Mjeri 6.*** |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove |